**삼성 로고(Lettermark)Kontaktai:**

Liga Bite

„Samsung Electronics Baltics”

Tel: +371 67076046

l.bite@samsung.com

**„Samsung“ pristatė naują flagmaną „Galaxy Note9“: telefoną trokštantiems to, kas geriausia**

**Vinius, Lietuva, rugpjūčio 9 d.** Šiandien Niujorke „Samsung“ pristatė naują aukščiausios klasės „Note“ serijos flagmaną – išmanųjį telefoną „Galaxy Note9“. Šios serijos įrenginiai vertinami ir atpažįstami dėl pažangiausių ir inovatyviausių kompanijos technologijų. Naujasis bendrovės produktas „Note9“ pasižymi itin našiu veikimu, jame įdiegta geriausia kada nors sukurta „Samsung“ išmaniojo telefono kamera, o patobulintas rašiklis „S Pen“ nuo šiol atlieka dar daugiau funkcijų – „Bluetooth“ ryšio dėka, nuotoliniu būdu juo galima valdyti kamerą, prezentacijas ir atlikti kitus veiksmus.

„Naujasis „Note9“ dar kartą patvirtina, kad aukščiausios „Galaxy“ klasės flagmanai yra kokybiškiausių technologijų ir inovacijų junginys. Šis išmanusis sukurtas vartotojams, kuriems svarbus našus, galingas ir sumanus veikimas“, – sako Simonas Skupas, „Samsung Electronics Baltics“ vadovas Lietuvoje. – „Note“ serijos naudotojai yra patys ištikimiausi „Samsung“ gerbėjai, kurie trokšta to, kas yra geriausia ir siekia aukščiausių rezultatų ne tik dirbant, bet ir pramogaujant.“

**Galingas veikimas visą dieną**

Šiandieniniams vartotojams reikia išmaniojo, kuriuo jie galėtų pasikliauti visą dieną. Naujasis „Galaxy“ turi didžiausią šios serijos flagmanuose iki šiol įdiegta4,000 mAh talpos bateriją. Ši baterija neleis išmaniajam išsikrauti net jei visą dieną kalbėsite, rašysite žinutes, žaisite žaidimus ar nuo ryto iki vakaro žiūrėsite filmus. Itin galingame „Galaxy Note9“ įdiegtas pažangiausias 10 nm procesorius palaiko didžiausią tinklo greitį rinkoje (iki 1,2 gigabaito per sekundę) transliuojant vaizdo įrašus tiesiogiai arba siunčiant duomenis.

„Note9“ Lietuvoje bus galima įsigyti su 128 GB talpos vidine atmintimi, tačiau į šį flagmaną galima papildomai įdėti ir 512 GB Micro SD atminties kortelę, kas suteiks užtektinai vietos nuotraukoms, vaizdo filmukams, žaidimams ir programėlėms. „Galaxy Note9“ įdiegta pirmaujanti rinkoje ir „Samsung“ išvystyta „Water Carbon Cooling“ aušinimo sistema, o įrenginio dirbtinis intelektas pagrįstas darbą reguliuojančiu algoritmu, užtikrinančiu galingą ir stabilų veikimą.

**„S Pen“ evoliucija**

Naujasis telefonas, kaip ir jo pirmtakai, turi rašiklį „S Pen“, jau tapusį pagrindiniu šios serijos išmaniųjų bruožu. Šis rašiklis, anskčiau sukurtas kaip įrankis rašymui ir piešimui, dabar vartotojui leis atlikti daug daugiau.

Patobulintas „S Pen“ pasižymi mažo energijos vartojimo „Bluetooth Low-Energy“ (BLE) technologija. Vos vienu rašiklio paspaudimu dabar nuotoliniu būdu bus galima fotografuoti, rodyti bei keisti skaidres, paleisti arba sustabdyti vaizdo filmuką ir dar daugiau. Taip pat bendrovė šiais metais savo vartotojams ruošiasi pristatyti dar vieną naujovę: su „Bluetooth Low-Energy“ technologija „S Pen“ rašikliu bus galima valdyti telefone įdiegtas programėles.

**Pažangiausia kamera ir dar geresnės nuotraukos**

Didelei daliai vartotojų vienas svarbiausių dalykų išmaniajame yra kamera, kuri geba užfiksuoti profesionalias nuotraukas. Todėl „Galaxy Note9“ kameroje bendrovė integravo keletą naujovių:

* Vaizdo optimizatorius. „Galaxy Note9“ integruota kamera atpažįsta vienoje nuotraukoje esančius atskirus elementus ir juos automatiškai suklasifikuoja į tam tikras kategorijas. Tokiu būdu išgaunamos gyvos, ryškių spalvų ir dinamiškos nuotraukos.
* Trūkumų aptikimas. „Galaxy Note9“ aptinka ką tik įamžintos nuotraukos trūkumus ir iš karto informuoja vartotoją. Nufotografavus nuotrauką nešvariu objektyvu, užfiksavus išsiliejusį ir nesufokusuotą vaizdą ar įamžinus sumirksėjusį objektą, išmaniojo ekrane iš karto atsiranda pranešimas įspėjantis apie nekokybišką nuotrauką.
* Aukščiausios kokybės kamera. Dėka pažangiausių funkcijų ir aukščiausios kokybės technologijų kombinacijos, „Galaxy Note9“ turi geriausią kamerą rinkoje. Naujas išmanusis pasižymi patobulinta vizualinio triukšmo mažinimo technologija bei turi dvigubą diafragmos objektyvą[[1]](#footnote-2), prie šviesos prisitaikantį taip, kaip ir žmogaus akis. Nesvarbu, kokioje šviesoje fotografuosite, nutraukos visuomet bus ryškios.

**Kokybiškiausios patirtys dirbant ir pramogaujant**

Naujasis „Galaxy Note9“ išmanusis išlaikė vieną pagrindinių „Samsung“ flagmanų dizaino elementų – bekraštį ekraną „Infinity Display“. Beje, naujojo telefono „Super AMOLED“ ekranas yra dar didesnis ir siekia 6.4 colius Telefone taip pat integruoti kokybišką garsą užtikrinantys „AKG“ garsiakalbiai, o erdvinį garsą palaiko „Dolby Atmos“.

„Samsung Dex“ leidžia išmanųjį, sujungiant patogiais HDMI adapteriais[[2]](#footnote-3), prijungti prie monitoriaus arba kito ekrano, taip paverčiant telefoną savarankišku arba laisvai funkcionuojančiu antru ekranu. Šis sprendimas vartotojui išmaniuoju leidžia naudotis kaip kompiuteriu, kurti prezentacijas, redaguoti nuotraukas ir žiūrėti mėgstamiausias laidas. Pavyzdžiui, monitoriuje vykdant vaizdo peržiūrą, tuo pačiu metu rašikliu „S Pen“ galima žymėtis pastabas ar savo išmanųjį naudoti kaip kompiuterio pelės klavišus: dešiniuoju pelės klavišo spustelėjimu perkelkite, pašalinkite ar monitoriuje naudokite kelis skirtingus langus.

**Kas dar slypi už „Galaxy“?**

„Note9“ taip pat pasižymi greitu bevieliu įkrovimu, atsparumo tiek vandeniui, tiek ir dulkėms IP68standartu[[3]](#footnote-4) bei turi tokias „Samsung“ programėles, kaip „Samsung Health“ bei „Samsung Pay“. Naujame flagmane taip pat integruota „Samsung Knox“saugumo platforma ir biometrinio autentifikavimo funkcijos, įskaitant pirštų atspaudų ir akies rainelės skaitytuvus bei veido atpažinimo funkciją.

Naujasis „Galaxy“ atveria dar didesnes galimybes darbui ir pramogoms bei užtikrina sklandų į vieną ekosistemą sujungtų „Samsung“ įrenginių veikimą. Su „Note9“ ir „SmartThings“ galima lengvai valdyti į daiktų interneto (IoT) sistemą sujungtus prietaisus ar nuveikti dar daugiau su personalizuotu išmaniuoju asistentu „Bixby“[[4]](#footnote-5). Bendrovė taip pat turi naujienų ir muzikos gerbėjams – kompanija pradėjo bendradarbiauti su muzikos platforma „Spotify“[[5]](#footnote-6). Ši partnerystė leidžia lengvai sinchronizuoti ir dalintis muziką, grojaraščiais ir tinklalaidėmis tarp „Note9“, „Smart TV“ įrenginių ir „Galaxy watch“ išmaniojo laikrodžio, kuris taip pat buvo pristatytas Niujorke vykusio „Unpacked“ renginio metu.

Nuo rugpjūčio 24 d. naujuosius flagmanus bus galima įsigyti Lietuvos parduotuvėse. Vartotojai galės pasirinkti iš dviejų įrenginio spalvų – vidurnakčio juodos ir vandenyno mėlynos su derančiais „S Pen“ rašikliais.

Taip pat „Samsung“ vartotojams, kurie „Galaxy Note9“ įsigys išankstinių užsakymų metu, nuo rugpjūčio 9 d. iki rugpjūčio 23 d., siūlo grąžinti savo seną telefoną ir už tai gauti specialią premiją. Pasiūlymas ypač turėtų sudominti ankstesnių „Note“ modelių vartotojus. Šis pasiūlymas galioja naująjį „Galaxy Note9“ užsisakant „Samsung“ firminėse ir partnerių parduotuvėse.

Daugiau informacijos apie „Galaxy Note8“ rasite: [http://www.samsungmobilepress.com](http://www.samsungmobilepress.com/" \t "_blank" \o "samsungmobilepress), [news.samsung.com/galaxy](http://news.samsung.com/galaxy" \t "_blank" \o "samsung.com) or [www.samsung.com/galaxy](http://www.samsung.com/galaxy" \t "_blank" \o "samsung.com/galaxy).

**„Galaxy Note9“ produkto specifikacijos**

|  | **Galaxy Note9** |
| --- | --- |
| **Ekranas** | 6.4 colių Quad HD+ Super AMOLED, 2960x1440 (516ppi)  \* Ekranas matuojamas diagnostiškai, neskaičiuojant užapvalintų kampų.  \* Numatyta rezoliucija yra Full HD+ gali būti pakeista į Quad HD+ (WQHD+) nustatymuose |
| **Kamera** | Galinė: Dviguba kamera su dviguba stabilizavimo funkcija (angl. OIS - Optical Image Stabilization)             - Plataus kampo: Super Speed Dual Pixel 12MP AF, F1.5/F2.4, OIS             - Teleobjektyvas: 12MP AF, F2.4, OIS             - 2X optinis priartinimas, iki 10X skaitmeninis priartinimas  Priekinė: 8MP AF, F1.7 |
| **Korpusas** | 161.9 x 76.4 x 8.8mm, 201g, IP68  (BLE S Pen: 5.7 x 4.35 x 106.37mm, 3.1g, IP68)  \* Atitinka IP68 atsparumo dulkėms ir vandeniui standartą. Remiamasi testų salygomis, kai įrenginys panardinamas iki 1.5 metrų gylio vandenyje ne ilgiau nei 30 minutes |
| **AP** | 10nm 64-bit Octa-core procesorius (Max. 2.7 GHz + 1.7 GHz)  \* Gali skirtis priklausomai nuo rinkos ir pardavėjo |
| **Atmintis** | 6GB RAM (LPDDR4), 128GB + MicroSD lizdas (iki 512GB)  \* Gali skirtis priklausomai nuo rinkos ir pardavėjo  \* Naudojimui skirta atmintis mažesnė nei bendra atmintis dėl operacinės sistemos ir programinės įrangos, reikalingos įvairios funkcijoms veikti. Faktinė vartotojo atmintis skiriasi priklausomai nuo operatoriaus ir gali pasikeisti po programinės įrangos atnaujinimų. |
| **SIM kortelė** | Hibridinė: vienas Nano SIM ir vienas Nano SIM arba vienas MicroSD lizdas (iki 512GB)  \* Gali skirtis priklausomai nuo rinkos ir pardavėjo |
| **Baterija** | 4,000mAh  Greitas įkrovimas suderinamas su laidu ir bevieliu ryšiu  Laidinis įkroviklis suderinamas su QC2.0 ir AFC  Belaidis įkroviklis suderinamas su WPC ir PMA  \* Gali skirtis priklausomai nuo rinkos ir pardavėjo |
| **Operacinė sistema** | Android 8.1 (Oreo) |
| **Network** | Patobulinta 4x4 MIMO, 5CA, LAA, LTE Cat.18  \* Gali skirtis priklausomai nuo rinkos ir pardavėjo |
| **Ryšiai** | Wi-Fi 802.11 a/b/g/n/ac (2.4/5GHz), VHT80 MU-MIMO, 1024QAM, Bluetooth® v 5.0 (LE iki 2Mbps), ANT+, USB Type-C, NFC, Vieta (GPS, Galileo\*, Glonass, BeiDou\*)  \*Galileo ir BeiDou veikimas gali būti ribotas |
| **Mokėjimai** | NFC, MST  \* Gali skirtis priklausomai nuo rinkos ir pardavėjo |
| **Jutikliai** | Akselerometras, barometras, pirštų atspaudų jutiklis, giroskopas, geomagnetinis jutiklis, Holo jutiklis, širdies ritmo sensorius, atstumo jutiklis, RGB šviesos jutiklis, akies rainelės skaitytuvas, paspaudimo jutiklis |
| **Autentifikavimas** | Atrakinimo tipas: Raštas, PIN kodas, slaptažodis  Biometrinio užrakinimo tipai: Akies rainelės skaitytuvas, pirštų atspaudų skaitytuvas, veido atpažinimas  Išmanusis skenavimas: rainelės nuskaitymas sujungtas su veido atpažinimu užtikrina patogesnį atrakinimą, o kai kuriais atvejais užtikrina didesnį saugumą tam tikroms autentifikavimo paslaugoms |
| **Audio** | MP3, M4A, 3GA, AAC, OGG, OGA, WAV, WMA, AMR, AWB, FLAC, MID, MIDI, XMF, MXMF, IMY, RTTTL, RTX, OTA, DSF, DFF, APE |
| **Video** | MP4, M4V, 3GP, 3G2, WMV, ASF, AVI, FLV, MKV, WEBM |

\*Visos funkcijos, savybės, specifikacijos ir kita produkto informacija pateikiama šiame dokumente, įskaitant, bet neapsiribojant, priedais, dizainu, kainomis, komponentais, galingumu, prieinamumu ir produkto galimybėmis gali pasikeisti be atskiro pranešimo ar perspėjimo.

1. *Dviguba diafragma palaiko F1.5 ir F2.4 režimus. Dviguba diafragma yra instaliuota galinėje kameroje.* [↑](#footnote-ref-2)
2. „*Samsung“ HDMI adapterių komplekte yra HDMI adapteris (EE-HG950), daugiafunkcinis adapteris (EE-P5000) ir „DeX“ kabelis (EE-I1300)* [↑](#footnote-ref-3)
3. *4Atsparumas vandeniui, panardinus įrenginį iki 1.5 m gylyje iki 30 m. Įrenginiui sušlapus praskalauti nuosėdas, nusausinti.*  [↑](#footnote-ref-4)
4. *Bixby” paslaugų prieinamumas gali skirtis priklausomai nuo šalies. Balso komandos atpažįstamos anglų ir korėjiečių kalbomis. Ne visi akcentai, dialektai bei išsireiškimai atpažįstami. Balso komandos veikia su pasirinktomis „Samsung“ ir trečiųjų programėlėmis, kurių pasiūla nuolat auga;* žiūrėkite „Apps with Voice“ sąrašą „Bixby” aplinkoje. [↑](#footnote-ref-5)
5. „Spotify“ paslaugos ir prieinamumas gali skirtis priklausomai nuo rinkos ar nuo pardavėjo. (Daugiau informacijos: www.spotify.com) [↑](#footnote-ref-6)